DJEČJI VRTIĆ "PČELICA"                                                                               RAZINA 21

Trg kralja Tomislava 10A










MOLVE                                                                                         MATIČNI BROJ :0987085



OIB: 67019915610

                                                                                                         ŠIF.DJELATNOSTI: 8891

                                                                                              IBAN: HR7424020061100750719
KLASA: 400-04/25-01/3
URBROJ: 2137-70-25-2
Molve, 17.srpanj 2025.

Obrazloženje
Prijedloga Polugodišnjeg izvještaja o izvršenju financijskog plana

za razdoblje 01.01.-30.06.2025.

Djelatnost vrtića je njega, odgoj, obrazovanje, zdravstvena zaštita, prehrana i socijalna skrb djece rane i predškolske dobi. Djelatnost vrtića ostvaruje se prema Godišnjem planu i programu rada kojim se utvrđuju programi odgojno - obrazovnog rada, zdravstvene zaštite, higijene i prehrane, socijalne skrbi i drugi programi. 

Dječji vrtić „Pčelica“ Molve nije u sustavu PDV-a.  Odgovorna osoba dječjeg vrtića je Sanja Škurdija, ravnateljica koja zastupa ustanovu pojedinačno i samostalno te potpisuje financijske izvještaje. Financijsko-računovodstvene i pravne poslove za vrtić osigurava osnivač ( Općina Molve).

Odlukom o izvršavanju Proračuna općine Molve za 2025. godinu korisnik  ne uplaćuje vlastite prihode i namjenske prihode i primitke u Proračun, već ih koristi za  rashode poslovanja i rashode za nabavu nefinancijske imovine. Korisnik ima otvoren vlastiti  poslovni račun u banci. Na početku proračunske godine stanje novčanih sredstava na računu iznosilo je 311,02 eura, a istekom polugodišta 2025. godine (odnosno sa 30.06.2025. godine) 1.477,92 eura.
U pedagošku 2024./2025. godinu u Dječji vrtić „Pčelica“ Molve krenulo je ukupno 84 polaznika, od toga šesnaestero (16) novoupisanih i ostalo su djeca upisana ranijih godina.

Četvero djece bilo je na listi čekanja. Troje (3) djece  je upisano u vrtić kada su navršila godinu dana starosti, dok je jedno dijete s navršenih godinu dana, zbog zdravstvenih poteškoća, odustalo od upisa. Tijekom mjeseca siječnja upisano je jedno ( 1) dijete nakon upisnog roka, ali se zbog preseljenja ispisalo isti mjesec. U razdoblju od 01.01.2025. do 30.06.2025. godine u Dječjem vrtiću bilo je ukupno 87. djece raspoređene u pet (5) odgojno-obrazovnih skupina.

1. Obrazloženje općeg dijela izvještaja o izvršenju financijskog plana 
1.1. Obrazloženje ostvarenja prihoda i rashoda, primitaka i izdataka u izvještajnom razdoblju 

U izvještajnom razdoblju od 01.01. do 30.06.2025. godine Dječji vrtić „Pčelica“ Molve ( u daljnjem tekstu: vrtić) ostvario  je prihode poslovanja u iznosu  187.415,37 eura. Realizacija prihoda je u odnosu na isto razdoblje prethodne godine veća za 21,9%. 

Najznačajniji izvor prihoda poslovanja čine doznačena novčana sredstva iz proračuna Općine Molve za financiranje rashoda poslovanja tekuće godine u iznosu 168.960,49 eura odnosno za 26,7 % više  u odnosu na isto izvještajno razdoblje prethodne godine. 
Drugi po redu izvor prihoda poslovanja su uplate roditelja za smještaj djece u vrtiću oprihodovana  u iznosu 17.791,57 eura, odnosno 6,9% manje u odnosu na isto izvještajno razdoblje prethodne godine.
Uz navedeno, vrtić je ostvario i financijska sredstva temeljem sklopljenog Ugovora o sponzorstvu br. KK -113/25 sa Jadranskim naftovodom d.d. u iznosu od 663,31 eura. Sredstva su namjenska za pokrivanje dijela troškova provedbe projekta "Djeca u prometu" u sklopu kojeg su kupljene igračke prometnih sredstava i vozila za djecu s ciljem stjecanja osnovnih znanja o prometu. Projekt se provodi u razdoblju od 1.travnja do 30.lipnja 2025.godine.
Rashodi poslovanja realizirani su u iznosu 243.919,16 eura. Realizacija rashoda poslovanja je u odnosu na isto izvještajno razdoblje prethodne godine veća za 54,6% .
Najznačajniji udio u rashodima poslovanja čine rashodi za zaposlene u iznosu 210.158,85 eura ili 86,10 %. Njihovo izvršenje u odnosu na plan za 2025. godinu iznosi 54,72 %. Značajno povećanje rashoda za zaposlene proizlazi iz činjenice da  je knjižena jedna bruto plaća više u  izvještajnom razdoblju 2025. godine ( plaća za prosinac 2024., plaća za razdoblje siječanj -  lipanj 2025.godine) dok je u istom izvještajnom razdoblju  2024. godine knjižena bruto plaća za razdoblje prosinac 2023. – svibanj 2024. godine). Nadalje,  promijenjena je ( tj. povećana) osnovica za obračun plaće za izvještajno razdoblje 2025.godine u odnosu na isto izvještajno razdoblje 2024. godine. Konkretno, radi se o povećanju osnovice sa 902,08 eura na 945,00 eura ( utvrđena od travnja 2024. godine, a vrijedi do studenog 2024.godine kada se mijenja i iznosi 1.070,00 eura). Nadalje, u travnju izmjenama i dopunama Pravilnika o radu  vrtića osnovica se mijenja sa 1.070,00 eura na 975,60 eura , a prati ju istovremeno povećanje koeficijenata složenosti poslova (iste promjene stupaju na snagu 1.svibnja 2025.godine). Nadalje, počevši od 1. studenog 2024. godine pa zaključno sa svibnjem 2025. godine, radnici vrtića ostvaruju materijalna prava kroz isplatu paušalne novčane naknade za prehranu u iznosu 100,0 eura neto mjesečno i isplatu nagrade za radne rezultate u iznosu 93,00 eura neto mjesečno ( s isplatom plaće u mjesecu prosincu 2024. godine do zaključno s plaćom za mjesec svibanj isplaćenom u lipnju 2025. godine)

Materijalni rashodi realizirani su u iznosu 33.323,89 eura što je za 2,7 % manje u odnosu na isto izvještajno razdoblje prethodne godine. Od materijalnih rashoda najveći udio čine rashodi za materijal i energiju u iznosu 14.270,25 eura. 

Realizacija sitnog inventara bilježi povećanje u izvještajnom razdoblju tekuće godine odnosu na isto izvještajno razdoblje prethodne 2024. godine.

U prvom polugodištu 2025. godine naručen je plastifikator vrijednosti 13,99 eura, plahta za zaštitu dječjih kolica 7,16 eura, te igračke prometnih sredstava i vozila za djecu u sklopu projekta "Djeca u prometu" 697,83 eura. U prvom polugodištu 2024. godine kupljen je termometar Dual TEMP-PRO za 96,25 eura, četvrtasta tacna 7,10 eura, pravokutni poslužavnik 2,39 eura i igračke za djecu predškolske dobi 337,13 eura ( interaktivne ploče, lopata 55cm, lopatica mala, kamion kiper). 

Usluge tekućeg i investicijskog održavanja povećane su za  351,32 eura u odnosu na izvještajno razdoblje prethodne godine. U prvom polugodištu 2024. godine izvršena je usluga popravka perilice suđa sa uključenim materijal/dijelovima u iznosu 266,88 eura.U izvještajnom razdoblju tekuće godine izvršena je usluga servisa i zamjena termostata u vrijednosti  551,75 eura  te zamjena grijača u vrijednosti 66,45 eura.
Računalne usluge bilježe povećanje za 319,03 eura u odnosu na isto izvještajno razdoblje 2024. godine. Naime, fakturirana je usluga održavanja internetske stranice za razdoblje siječanj-lipanj 2025. godine temeljem sklopljenog ugovora sa tvrtkom Georg j.d.o.o.za proizvodnju, trgovinu i usluge u iznosu 300,00 eura ( 50,00 eura mjesečno). Za izvještajno razdoblje 2024. godine usluga nije bila fakturirana.Uz navedeno, ova skupina rashoda obuhvaća i mjesečne račune za slanje elektroničkih računa.

Reprezentacija sa realizacijom od 425,29 eura u prvom polugodištu 2024. godine ukazuje na značajnije smanjenje u odnosu na isto izvještajno razdoblje 2025. godine. Tijekom 2024. godine rashodi su vezani uz svečanu proslavu obljetnice osnivanja Dječjeg vrtića „Pčelica“ Molve – 30.rođendan vrtića. 

Rashodi za nabavu nefinancijske imovine u prvom polugodištu 2024. godine odnose se na nabavu namještaja ( fotelja, tabure, set za sjedenje) za djecu starije odgojne skupine „ Cvjetići u sklopu provedbe projekta „Kutić čitanja“ u iznosu 709,21 eura. U lipnju 2024. godine nabavljen je mobilni uređaj vrijednosti 180,48 eura. 

1.2. Obrazloženje prenesenog manjka iz prethodne godine i manjka za prijenos u sljedeće razdoblje
Dječji vrtić „Pčelica“ Molve ostvario je negativan rezultata poslovanja za prvo polugodište 2025. godine u iznosu 56.503,79, eura. Na rezultat poslovanja najviše je utjecalo

povećanje rashoda za zaposlene ( povećanje veće od 70% uspoređujući isto izvještajno razdoblje prethodne i tekuće godine) i knjiženje rashoda za plaću za mjesec lipanj 2025. godine (obveza dospjela u srpnju )  za koju osnivač- općina Molve osigurava novčana sredstva prijenosom na transakcijski račun vrtića na dan isplate plaće.

Sa 31.12.2024.godine utvrđeni manjak prihoda i primitaka za pokriće iznosio je 2.759,86 eura. U izvještajnom razdoblju 2025. godine izvršena je korekcija prenesenog rezultata za 45,12 eura ( ispravak prenesenog manjka ).
Budući da preneseni manjak prihoda i primitaka iz prethodne/ih godina iznosi 2.714,74 eura utvrđeni je manjak prihoda i primitaka za pokriće u iznosu 59.218,53 eura.
Nositelj izrade:

_______________________________

Marina Džinić,

Viši savjetnik za financije i računovodstvo
Ovjerava ravnateljica:

______________________________

